2003/656/EY: Komission päätös, tehty 12 päivänä syyskuuta 2003, rakennusalan tuotteiden vaatimustenmukaisuuden osoittamismenettelystä neuvoston direktiivin 89/106/ETY 20 artiklan 2 kohdan mukaisesti seitsemän tuotteen osalta eurooppalaista teknistä hyväksyntää varten ilman suuntaviivoja (ETA:n kannalta merkityksellinen teksti) (tiedoksiannettu numerolla K(2003) 3247)



Virallinen lehti nro L 231 , 17/09/2003 s. 0015 - 0018



Komission päätös, tehty 12 päivänä syyskuuta 2003, rakennusalan tuotteiden vaatimustenmukaisuuden osoittamismenettelystä neuvoston direktiivin 89/106/ETY 20 artiklan 2 kohdan mukaisesti seitsemän tuotteen osalta eurooppalaista teknistä hyväksyntää varten ilman suuntaviivoja (tiedoksiannettu numerolla K(2003) 3247) (ETA:n kannalta merkityksellinen teksti) (2003/656/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon rakennusalan tuotteita koskevan jäsenvaltioiden lainsäädännön lähentämisestä 21 päivänä joulukuuta 1988 annetun neuvoston direktiivin 89/106/ETY(1), sellaisena kuin se on muutettuna direktiivillä 93/68/ETY(2), ja erityisesti sen 13 artiklan 4 kohdan, sekä katsoo seuraavaa: (1) Komission on valittava direktiivin 89/106/ETY 13 artiklan 3 kohdan mukaisesta kahdesta menettelystä rakennusalan tuotteiden vaatimustenmukaisuuden osoittamiseksi vähiten työläs menettely ottaen huomioon turvallisuusseikat. Tämä tarkoittaa, että on tarpeen päättää, onko tietyn tuotteen tai tuoteryhmän osalta valmistajan vastuulla oleva tehtaan sisäinen laadunvalvontajärjestelmä välttämätön ja riittävä edellytys vaatimustenmukaisuuden osoittamiseksi vai tarvitaanko 13 artiklan 4 kohdassa mainittujen perusteiden täyttymiseen liittyvistä syistä hyväksytyn varmentamiselimen puuttumista asiaan. (2) Edellä mainitun 13 artiklan 4 kohdassa säädetään, että näin valittu menettely esitetään toimeksiannoissa ja teknisissä eritelmissä. Tämän vuoksi on suotavaa yksilöidä ne tuotteet tai tuoteryhmät, joihin teknisissä eritelmissä viitataan. (3) Edellä mainitun 13 artiklan 3 kohdassa esitetyt kaksi menettelyä kuvaillaan yksityiskohtaisesti direktiivin 89/106/ETY liitteessä III. Tämän vuoksi on tarpeen määritellä selkeästi menetelmät, joilla näitä kahta menettelyä toteutetaan liitteen III mukaisesti kunkin tuotteen tai tuoteryhmän osalta, koska liitteessä III annetaan etusija tietyille järjestelmille. (4) Menettely, johon viitataan 13 artiklan 3 kohdan a alakohdassa, vastaa liitteessä III olevan 2 kohdan ii alakohdassa säädettyjen menettelyjen vaihtoehtoa 1 ilman jatkuvaa valvontaa ja vaihtoehtoja 2 ja 3. Menettely, johon viitataan 13 artiklan 3 kohdan b alakohdassa, vastaa liitteessä III olevan 2 kohdan i alakohdassa säädettyjä menettelyjä ja liitteessä III olevan 2 kohdan ii alakohdassa säädettyjen menettelyjen vaihtoehtoa 1 jatkuvalla valvonnalla. (5) Tässä päätöksessä säädetyt toimenpiteet ovat pysyvän rakennusalan komitean lausunnon mukaiset, ON TEHNYT TÄMÄN PÄÄTÖKSEN: 1 artikla Liitteessä I mainittujen tuotteiden vaatimustenmukaisuus on osoitettava menettelyllä, jossa valmistaja on yksin vastuussa tehtaan sisäisestä laadunvalvontajärjestelmästä, jolla varmistetaan, että tuote on asianmukaisten teknisten eritelmien mukainen. 2 artikla Liitteessä II mainittujen tuotteiden vaatimustenmukaisuus on osoitettava menettelyllä, jossa valmistajan vastuulla olevan tehtaan sisäisen laadunvalvontajärjestelmän lisäksi tuotteita tai niiden sisäistä laadunvalvontaa valvoo ja arvioi hyväksytty varmentamiselin. 3 artikla Liitteen III mukainen vaatimustenmukaisuuden osoittamismenettely esitetään eurooppalaisen teknisen hyväksynnän suuntaviivojen toimeksiannoissa. 4 artikla Tämä päätös on osoitettu jäsenvaltioille. Tehty Brysselissä 12 päivänä syyskuuta 2003. Komission puolesta Erkki Liikanen Komission jäsen (1) EYVL L 40, 11.2.1989, s. 12. (2) EYVL L 220, 30.8.1993, s. 1. LIITE I - Organometalleihin perustuva hydrofobinen vettähylkivä pintakäsittely (EOTA ref. 06.05/02): käytettäväksi huokoisten rakennusmateriaalien käsittelyyn, pääasiassa julkisivuissa, - Saumanauhat (EOTA ref. 06.05/01 ja 06.05/04): käytettäväksi saumojen tiivistämiseen rakennuskohteissa, mukaan lukien rakennusten ulkoeristys säänkestävyyden aikaansaamiseksi. LIITE II - Pistemäisesti kiinnitetty pystylasijärjestelmä (EOTA ref. 04.04/25): käytettäväksi tuuletetuissa julkisivuverhousjärjestelmissä tai tilaa jakavissa pystylasijärjestelmissä, - Verhouslevyjen erikoispistekiinnike (EOTA ref. 06.02/03): käytettäväksi verhousten riippukiinnityksissä, - Kemikaaleja ja mekaanista rasitusta kestävä sähköstaattisia varauksia eliminoiva pinnoite (EOTA ref. 06.05/13): käytettäväksi keräysaltaiden, tilojen sekä betonipintojen tiivistämiseen käsiteltäessä kemikaaleja, - Kemikaaleja ja mekaanista rasitusta kestävä pinnoite (EOTA ref. 06.05/14): käytettäväksi keräysaltaiden, tilojen sekä betonipintojen tiivistämiseen käsiteltäessä kemikaaleja, - Saumausmassat ja -profiilit (EOTA ref. 06.05/11 ja 06.05/12): käytettäväksi kemikaalien varastointiin, täyttöön ja käsittelyyn tarkoitettujen rakennuskohteiden tai niiden osien tiivistämiseen. LIITE III Huomautus: niiden tuotteiden osalta, joita käytetään useampaan kuin yhteen jäljempänä mainituissa tuoteryhmissä eriteltyyn käyttötarkoitukseen, hyväksytyn elimen on suoritettava tehtävät, jotka aiheutuvat kaikista sovellettavista vaatimustenmukaisuuden osoittamismenettelyistä yhteensä. Tuoteryhmä: tuotteet eurooppalaista teknistä hyväksyntää varten ilman suuntaviivoja (1/2) Vaatimustenmukaisuuden osoittamismenettelyt Alla lueteltujen tuotteiden ja käyttötarkoituksen (käyttötarkoitusten) osalta EOTAn edellytetään määrittelevän asianomaisiin eurooppalaisiin teknisiin hyväksyntiin seuraava(t) vaatimustenmukaisuuden osoittamismenettely(t): >TAULUKON PAIKKA> Menettely 1: Ks. direktiivin 89/106/ETY liitteessä III olevan 2 kohdan i alakohta, ilman pistokoenäytteiden testausta. Menettely 2+: Ks. direktiivin 89/106/ETY liitteessä III olevan 2 kohdan ii alakohta, vaihtoehto 1, jonka mukaan hyväksytyn tarkastuslaitoksen tehtävänä on tehtaan sisäisen laadunvalvonnan varmentaminen tehtaan ja sen sisäisen laadunvalvonnan alkutarkastuksen sekä tehtaan sisäisen laadunvalvonnan jatkuvan valvonnan, arvioinnin ja hyväksynnän perusteella. Menettely 4: Ks. direktiivin 89/106/ETY liitteessä III olevan 2 kohdan ii alakohdan vaihtoehto 3. Menettelyn määrittelyn on oltava sellainen, että se voidaan toteuttaa myös silloin, kun suorituskykyä ei tarvitse määrittää tietyn ominaisuuden osalta, koska ainakin yhdellä jäsenvaltiolla ei ole lakisääteisiä vaatimuksia tämän ominaisuuden suhteen (ks. direktiivin 89/106/ETY 2 artiklan 1 kohta ja tulkintaa koskevien asiakirjojen lauseke 1.2.3 soveltuvin osin). Näissä tapauksissa valmistajalta ei edellytetä kyseisen ominaisuuden tarkistamista, jos valmistaja ei halua antaa vakuutusta tuotteen suorituskyvystä tässä suhteessa. Tuoteryhmä: tuotteet eurooppalaista teknistä hyväksyntää varten ilman suuntaviivoja (2/2) Vaatimustenmukaisuuden osoittamismenettelyt Alla lueteltujen tuotteiden ja käyttötarkoituksen (käyttötarkoitusten) osalta EOTAn edellytetään määrittelevän asianomaisiin eurooppalaisiin teknisiin hyväksyntiin seuraava(t) vaatimustenmukaisuuden osoittamismenettely(t): >TAULUKON PAIKKA> Menettely 1: Ks. direktiivin 89/106/ETY liitteessä III olevan 2 kohdan i alakohta, ilman pistokoenäytteiden testausta. Menettely 3: Ks. direktiivin 89/106/ETY liitteessä III olevan 2 kohdan ii alakohdan vaihtoehto 2. Menettely 4: Ks. direktiivin 89/106/ETY liitteessä III olevan 2 kohdan ii alakohdan vaihtoehto 3. Menettelyn määrittelyn on oltava sellainen, että se voidaan toteuttaa myös silloin, kun suorituskykyä ei tarvitse määrittää tietyn ominaisuuden osalta, koska ainakin yhdellä jäsenvaltiolla ei ole lakisääteisiä vaatimuksia tämän ominaisuuden suhteen (ks. direktiivin 89/106/ETY 2 artiklan 1 kohta ja tulkintaa koskevien asiakirjojen lauseke 1.2.3 soveltuvin osin). Näissä tapauksissa valmistajalta ei edellytetä kyseisen ominaisuuden tarkistamista, jos valmistaja ei halua antaa vakuutusta tuotteen suorituskyvystä tässä suhteessa.